ตอนแรกไม่ได้ตั้งใจมา แต่พอดีเห็นมีเมนูปลาแม่น้ำด้วย แฟนเราอยากกินปลาคังอยู่ เลยแวะเข้ามา มาถึงทีแรกก็เจอพนักงานยืนต้อนรับท่าทางสุภาพดี เมนูมีค่อนข้างหลากหลายมีส้มตำ ลาบ น้ำตก ข้าวผัด ยำ จิ้มจุ่ม หอยแครง และที่เป็นเมนูแนะนำของร้านคือพวกปลาแม่น้ำเช่นปลาบึก ปลาคัง ลวกจิ้ม,ผัดเผ็ด,ทอดฯลฯ เราสั่งผัดฉ่าปลาคัง(แต่กลายเป็นผัดเผ็ดอ่ะ) คอหมูย่าง ต้มแซบกระดูกอ่อน ลาบเป็ด ส้มตำปูปลาร้า ข้าวผัดกุ้ง ทุกอย่างติดหวานหมดเลยอ่ะ แต่ผัดเผ็ดเข้มข้นดี อร่อย ลาบเป็ดเปรี้ยวปี๊ด ที่ร้านมีเปิดเพลงด้วยเหมาะกับพาเพื่อนมานั่งดื่มแบบไม่เน้นอาหารได้ อาหารแต่ละจานราคากลางๆแต่ได้เยอะพอควร สั่งไป6อย่าง ข้าว1ขนมจีน1น้ำแข็ง1โค้กเล็ก2 หมดไป586ถือว่าไม่แพงนะ มีน้องหมาประจำร้านด้วยนะ น่ารักม๊ากกกก สุภาพ น่าเอ็นดู